Saudiya Arabistoni qanday shartlarda neft qazib olish hajmini qisqartirishini ma’lum qildi

Saudiya Arabistoni neft qazib olish hajmini qisqartirishi uchun Eron o‘z qazib olish hamjlarini yil oxiriga qadar muzlatib qo‘yishi lozim. Bu haqda, Reuters manbalariga tayanib, “TASS” xabar bermoqda.

Shu tariqa, Saudiya Arabistoni 27-sentabr kuni Jazoirda o‘tadigan neft qazib oluvchilar uchrashuvi arafasidagi eng jiddiy murosa chorasini taklif qildi.
Agentlikning ma’lum qilishicha, Eronning hozirgi neft qazib olish hajmi sutkasiga 3,6 million barrelni tashkil qiladi. Saudiya mana shu ko‘rsatkichni yil oxiriga qadar o‘stirmaslikni talab qilmoqda.
Saudiya Arabistoni, avgust ma’lumotlariga ko‘ra, sutkasiga 10,63 million barrel neft qazib chiqaradi.